มีเพศสัมพันธ์ สอดใส่อวัยวะเพศเข้าไปนิดเดียว ไม่ได้ใส่ถุงยาง แล้วทานยาคุมกำเนิดแบบ 28 เม็ดตาม จะท้องไหม
สวัสดีค่ะ หากมีการสอดใส่อวัยวะเพศแม้ไม่นาน สอดใส่ไม่ลึก ก็มีโอกาสตั้งครรภ์ได้แต่ค่อนข้างน้อยค่ะการกินยาคุมแบบแผงรายเดือนตามเข้าไปหลังจากนั้น จะไม่มีประสิทธิภาพในการคุมกำเนิดจากเพศสัมพันธ์ที่เกิดไปแล้วก่อนหน้านั้นนะคะ ถ้ามีเพศสัมพันธ์มาภายใน 72 ชั่วโมง อาจมีข้อบ่งชี้ในการใช้ยาคุมฉุกเฉินแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ